Līņezers (Garkalnes pagasts)

Līņezers (arī Linezers un Linu ezers) ir beznoteces ezers Ropažu novada Garkalnes pagasta rietumos, starpkāpu ieplakā Lielā Jūgezera (Jaunciema) mežā starp Jūgu purvu un Bukultiem.ezeri.lv Ezers pieder tuvu izvietotai līdzīgu ezeru grupai, kurā ietilpst arī uz rietumiem esošie Vidus (Lielais Maku) un Maku ezers. Ezera dibens dūņains, krasti zemi, lielākoties pārpurvoti un grūti pieejami. Vēsturiski pirmais zināmais nosaukums - 17. gadsimta zviedru kartē atzīmētais Line siön. Notiek aizaugšana - 1995.-2002. gados ezera atklātā ūdens platība samazinājusies par 30%. Gar austrumu krastu ved Līņezera ceļš, un daļā šīs teritorijas Garkalnes novada dome ieplānojusi savrupmāju apbūvi, kas izsaukusi vides aizstāvju protestus.Diena.lv: Garkalnes «zaļajā» teritorijā grib ļaut būvēt arī privātmājas 2015. gadā novada dome izdeva atļauju par ezera gultnes tīrīšanu un krasta labiekārtošanu.Būvniecības ieceres iesniegums - Līņezera gultnes tīrīšana un krasta labiekārtošana, Bukulti, Garkalnes novads Ezerā dzīvo karūsas u.c. zivis. Pie ezera ligzdo ūpis.

 Attēlu galerija 

 Atsauces 

Kategorija:Ropažu novada ezeri
Kategorija:Garkalnes pagasts